**LİZİNQ OBYEKTİNİN ALQI-SATQI MÜQAVİLƏSİ № [$code]**

**Bakı şəhəri [$date]**

1. **Tərəflər** 
   1. Alıcı: Azərbaycan Respublikasının qanunvericiliyi və öz Nizamnaməsi əsasında fəaliyyət göstərən “Pro Lizing Co“ MMC, İsayev Nicat Ramiz oğlu şəxsində;
   2. Satıcı: [$customer]
2. **Müqavilənin predmeti**
   1. Satıcı bu Müqavilənin 7-ci maddəsində göstərlimiş əşyanın (bundan sonra "Əmlak" adlandırılacaqdır) Alıcıya satılmasını, Alıcı isə həmin Əmlakın bu Müqavilənin 3.1-ci bəndində müəyyən edilmiş qiymətinin Satıcıya ödənilməsini və onun qəbul edilməsini öhdəsinə götürür.
   2. Alıcı Əmlakı lizinqə vermək məqsədilə əldə edir.
   3. Azərbaycan Respublikası Mülki Məcəlləsinin 747-5.2.2 maddəsinə əsasən [$code] saylı, [$date] tarixli Daxili Lizinq Müqaviləsində Lizinq alan qismində çıxış edən şəxs Alıcının bu Müqavilə ilə müəyyən edilmiş bütün tələb hüquqlarına malikdir.
   4. Əmlakın qəbul edilməsi tərəflər və ya onların nümayəndələri tərəfindən imzalanmış müvafiq təhvil-təslim aktı və qəbul aktı ilə rəsmiləşdirilir.
3. **Əmlakın qiyməti və ödəniş şərtləri**
   1. Bu Müqavilənin predmeti olan Əmlakın qiyməti [$amount] təşkil edir.
   2. Əmlakın qiyməti bu Müqavilə qüvvəyə mindikdən sonra 10 iş günü ərzində Alıcı tərəfindən Satıcıya ödənilir.
4. **Tərəflərin hüquq və vəzifələri**
   1. Satıcı Əmlakın dəyərinin alınması və Alıcı tərəfindən bu Müqavilə ilə onun üzərinə qoyulmuş digər öhdəliklərin icra edilməsini tələb etmək hüququna malikdir.
   2. Satıcı:
      1. Bu Müqavilə qüvvəyə mindikdən sonra 10 iş günü ərzində Əmlakın bu Müqavilə ilə müəyyən edilmiş qaydada qəbul edilməsi üçün zəruri tədbirlər görməlidir;
      2. Əmlakın bu Müqavilənin 7-ci bəndində göstərilmiş kəmiyyət və keyfiyyət göstəricilərinə cavab verməsini təmin etməlidir;
      3. Əmlaka aid olan bütün ləvazimat və sənədləri Əmlakın təhvil verilməsi ilə eyni vaxtda təqdim etməlidir;
      4. Qarantiya müddəti ərzində Əmlakda aşkar edilmiş qüsurları 3 iş günü ərzində aradan qaldırmalı, qüsurların aradan qaldırılması mümkün olmadıqda 3 iş günü ərzində Əmlakı əvəz etməlidir;
      5. Bu Müqavilə ilə üzərinə qoyulmuş digər vəzifələri yerinə yetirməlidir.
   3. Alıcı bu Müqavilədə göstərilmiş Əmlakı Satıcıdan almaq və Satıcının bu Müqavilə ilə müəyyən edilmiş digər öhdəliklərinin icra edilməsini tələb etmək hüququna malikdir.
   4. Alıcı:
      1. Əmlakı Satıcıdan qəbul etməlidir;
      2. Bu Müqavilə ilə müəyyən edilmiş qaydada Əmlakın dəyərini nağd və ya köçürmə yolu ilə Satıcıya ödəməlidir;
      3. Bu Müqavilə ilə üzərinə qoyulmuş digər vəzifələri yerinə yetirməlidir.
5. **Müqavilənin müddəti, şərtlərinin dəyişdirilməsi və ona xitam verilməsi**
   1. Bu Müqavilə imzalandığı gündən qüvvəyə minir və tərəflər öhdəliklərini tam həcmdə icra edənədək qüvvədədir.
   2. Bu Müqavilənin şərtlərinin dəyişdirilməsinə tərəflərin razılığı ilə yol verilir.
   3. Müqaviləyə edilən dəyişikliklər yazılı formada aparılır və yalnız tərəflərin imzası və möhürü ilə (əgər varsa) təsdiq edildiyi andan qüvvəyə minir. Birtərəfli qaydada aparılmış dəyişikliklər hüquqi qüvvəyə malik deyil.
   4. Bu müqavilə əmlakın nəqliyyat vasitələrinin dövlət reyestrində yeni mülkiyyətçinin mülkiyyət hüquqlarının qeyd alınması üçün əsasdır.
6. **Mübahisələrin həlli**

Bu Müqavilənin icrası ilə bağlı tərəflər arasında əmələ gələn bütün mübahisələr danışıqlar yolu ilə həll ediləcəkdir. Danışıqlar yolu ilə razılığa gəlmək mümkün olmadıqda mübahisə Azərbaycan Respublikasının müvafiq məhkəməsi vasitəsilə həll ediləcəkdir.

1. **Əmlakın təsviri**

[$object]

|  |  |
| --- | --- |
| **Alıcı** | **Satıcı** |
| **“Pro Lizing Co” MMC**, VÖEN: 1505457631  Ünvan: Bakı ş.,Nərimanov ray, Ə.Əliyev ev 52, mən 1  Telefon: +994772200550  Bankın adı: ASC “Xalq” Bankın Neftçilər filialı  Kod: 503765, VÖEN: 2000296061  HESAB:AZ64HAJCHCRAZN01010096463001 | **[$customer1]** |
| [$sv] |
| [$address] |
| [$phone] |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |