**DAXİLİ LİZİNQ MÜQAVİLƏSİ № [$code]**

**Bakı şəhəri [$date]**

**Tərəflər**

Lizinq verən: Azərbaycan Respublikasının qanunvericiliyi və öz Nizamnaməsi əsasında fəaliyyət göstərən “Pro Lizing Co“ MMC, İsayev Nicat Ramiz oğlu şəxsində,

Lizinq alan: [$customer]

1. **Müqavilənin predmeti**
   1. Lizinq verən [$object] (bundan sonra lizinq obyekti) satıcıdan əldə etməyi və Lizinq alanın istifadəsinə verməyi, Lizinq alan isə bu müqavilədə müəyyənləşdirilmiş pul məbləğini (bundan sonra lizinq ödənişi) ödəməyi
   2. Lizinq alanın ilkin öhdəliyi [$payment] müəyyən edilir.
   3. Bu müqavilənin qüvvədə olduğu müddət ərzində lizinq obyekti Lizinq verənin mülkiyyətində olur və müqavilə üzrə öhdəliklər tam yerinə yetirildikdən sonra lizinq obyekti Lizinq alanın mülkiyyətinə keçir.
   4. Lizinq obyektində sonradan meydana çıxan qüsurlarla bağlı Lizinq verən heç bir məsuliyyət daşımır.
   5. Lizinq obyekti müqaviləyə əlavə edilmiş Qəbul aktında göstərilmiş yerdə və qaydada lizinq alanın faktiki sahibliyinə və istifadəsinə təhvil verilmişdir.
2. **Müddət**
   1. Bu müqavilənin müddəti [$period] müəyyən edilir.
   2. Müqavilənin müddəti müqavilə imzalandığı gündən etibarən başlayır və tərəflər öz öhdəliklərini tam yerinə yetirənə qədər qüvvədə olur.
3. **Hesablaşma**
   1. Hesablaşma qaydasını əks etdirən lizinq ödənişlərinin qrafiki bu Müqavilənin ayrılmaz tərkib hissəsi olan 1 saylı əlavəsində göstərilir.
   2. Ödəniş vaxtı kimi pulun Lizinq verənin hesabına və ya xəzinəsinə mədaxil edildiyi vaxt qəbul olunur.
   3. Lizinq ödənişləri vaxtından əvvəl həyata keçirildikdə mükafat məbləği 1 saylı əlavədə göstərilmiş məbləğdən fərqli ola bilər.
   4. Ödənişin aparılma ardıcıllığı (1 saylı əlavədə göstərilib) Lizinq verən tərəfindən birtərəfli qaydada dəyişdirilə bilər.
   5. Bu Müqavilə vaxtından əvvəl ləğv edildikdə, tərəflər arasında hesablaşma bütün haqlı tələblərin ödənilməsi prinsipi ilə apaılır. Bütün hallarda, lizinq obyekti geri verilən günə qədər müqavilə ilə müəyyən edilmiş lizinq ödənişləri tam məbləğdə ödənilməlidir.
4. **Hüquq və vəzifələr**
   1. Lizinq alanın hüquqları:
      1. Lizinq predmetindən təyinatı üzrə müstəqil şəkildə istifadə etmək;
      2. Lizinq ödənişlərini vaxtından əvvəl həyata keçirmək;
      3. Lizinq predmeti olan əşyanın təyinatını və mühəndis-texniki vəziyyətini dəyişmədən lizinq verənin razılığı ilə ona müvəqqəti əlavələr etmək;
      4. Müqavilədə və qanunvericilikdə nəzərdə tutulan bu müqavilənin şərtlərinə zidd olmayan digər hüquqlardan istifadə etmək.
   2. Lizinq alanın vəzifələri:
      1. Lizinq predmetindən yalnız təyinatı üzrə istifadə etmək;
      2. Lizinq obyektindən istifadə edərkən yanğın təhlükəsizliyi, texniki təhlükəsizlik qaydalarına, sanitariya-gigiyena normalarına və texniki şərtlərə, o cümlədən qanunvericiliyin tələblərinə əməl etmək;
      3. Lizinq obyektini daim saz və istismara yararlı vəziyyətdə saxlamaq;
      4. Lizinq obyektini Lizinq verənin ilk tələbi ilə monitorinqə təqdim etmək, habelə lizinq verənin Azərbaycan Respublikası Mülki Məcəlləsinin 748-12-ci maddəsində müəyyən edilmiş hüquqlarını həyata keçirməsinə şərait yaratmaq .
      5. Lizinq ödənişlərini gecikdirməmək;
      6. Lizinq obyektinə texniki xidməti, onun orta, cari və əsaslı təmirini öz hesabına həyata keçirmək.
      7. 7-ci maddəyə əsasən bu Müqaviləyə vaxtından əvvəl xitam verildikdə, lizinq obyektini normal aşınma nəzərə alınmaqla yaxşı vəziyyətdə lizinq verənə qaytarmaq.
      8. Azərbaycan Respublikası Mülki Məcəlləsinin 748-3-cü maddəsinə əsasən lizinq alanın balansında uçota alınmalıdır.
   3. Lizinq verənin hüquqları:
      1. Hüquqlarını tam və ya qismən üçüncü şəxsə güzəşt etmək;
      2. Lizinq obyektini girov və sair formada yüklü etmək;
      3. Lizinq alan bu Müqavilədə nəzərdə tutulan, yaxud qanunvericiliklə üzərinə düşən vəzifələrini vaxtında və lazımi qaydada yerinə yetirmədikdə lizinq müqaviləsinə birtərəfli qaydada xitam vermək və pul məbləğlərini və lizinq obyektini mübahisəsiz geri almaq;
      4. Azərbaycan Respublikası Mülki Məcəlləsinin 748-1.12-ci maddəsində müəyyən edilmiş hallarda pul məbləğlərini və lizinq obyektini mübahisəsiz geri almaq və bununla da lizinq müqaviləsini vaxtından əvvəl ləğv etmək;
      5. Lizinq alandan lizinq predmetinin monitorinqini və Azərbaycan Respublikası Mülki Məcəlləsinin 748-12-ci maddəsinə müvafiq olaraq lizinq müqaviləsinin yoxlamaq hüququnun həyata keçirilməsinə şərait yaradılmasını tələb etmək.
   4. Lizinq verənin əsas vəzifəsi bu Müqavilə üzrə öhdəliklər tam yerinə yetirildikdən sonra lizinq obyektini lizinq alanın mülkiyyətinə verməkdən ibarətdir.
5. **Tərəflərin məsuliyyəti**
   1. Lizinq predmetindən istifadə zamanı lizinq verən tərəfə dəymiş ziyan və ya bu müqavilə ilə götürdükləri öhdəliklərini yerinə yetirmədikdə və ya lazımi qaydada yerinə yetirmədikdə, təqsirli tərəf digər tərəfə dəymiş bütün zərəri, eləcə də əldən çıxmış faydanı tam həcmdə ödəməlidir.
   2. Lizinq ödənişi vaxtında edilməzsə, lizinq alan gecikdirilən hər gün üçün qalıq məbləğin [$penaltypercent] faizi həcmində cərimə ödəməlidir.
   3. Cərimə zərərin miqdarından asılı olmayaraq tam həcmdə hesablanır.
   4. Zərərin və cərimənın ödənilməsi tərəfləri öz öhdəliklərini yerinə yetirməkdən azad etmir. Lizinq alanın təqsiri üzündən Müqavilə ləğv edildikdə, zərərin və ya cərimənin məbləğindən, onların ödənilib-ödənilməməsindən asılı olmayaraq, onun əvvəllər ödədiyi məbləğ qaytarılmır və lizinq verənin xeyrinə silinir.
   5. Lizinq alan lizinq obyektini təhvil götürdükdən sonra müəyyən edilmiş və yaranmış bütün nasazlıqlara görə maddi məsuliyyət daşıyır və onların yaranma müddətindən və səbəblərindən asılı olmayaraq, lizinq verənə qarşı heç bir tələb irəli sürə bilməz.
   6. Lizinq obyektinin lizinqdə olma müddətində sığortalanması lizinqalanın öz hesabına həyata keçirilir. Lizinq obyektinin sığortalanması sığorta hadisəsi baş verərkən lizinq alanı lizinq üzrə öhdəliklərindən azad etmir.
   7. Lizinqverən lizinq obyektində nəzarət məqsədilə nəzarət qurğuları yerləşdirə bilər. Bu qurğuların çıxarılması və ya qeyri-işlək vəziyyətə salınması lizinq predmetinin lizinqverənin nəzarətindən çıxarılması kimi qiymətləndirilir və bu hal lizinq öhdəliklərin yerinə yetirilməsinə böyük risk edilərək lizinqverən tərəfindən lizinq müqaviləsini birtərəfli qaydada xitam edilə bilər.
   8. Lizinq alan müqavilə ləğv edildikdən sonra lizinq obyektini qaytarmayıbsa və ya vaxtında qaytarmayıbsa, lizinq verənin gecikmə vaxtı üçün nəqliyyat vasitəsinin hər gün üçün bazar qiymətlərinə müvafiq olaraq hesablanan kirayə haqqı məbləğində ödəniş tələb etmək hüququ vardır.
   9. Əgər lizinq alan lizinq verənin yazılı razılığı ilə lizinq obyektini öz vəsaiti hesabına yaxşılaşdırıbsa və bu, lizinq obyektinə zərər vurmadan ayrıla bilmirsə, lizinq müqaviləsinə xitam verildikdən sonra lizinq alan bu yaxşılaşdırılmaların dəyərinin ona ödənilməsini tələb etmək hüququna malik deyil. Lizinq alanın həyata keçirdiyi lizinq obyektinin ayrılan yaxşılaşdırılmaları, əmlak lizinq verənə geri qaytarıldığı halda əmlakın tərklb hissəsi kimi lizinq verənin mülkiyyəti hesab olunacaqdır.
   10. Lizinq obyektinə sahiblik və ondan istifadə hüququ lizinq alana bu müqavilə ilə şərtləşdirilmiş həcmdə keçir.
6. **Müqavilənin ləğv edilməsi**
   1. Lizinq verənin aşağıdakı hallarda pul məbləğlərini və lizinq obyektini mübahisəsiz geri almaq və bununla da lizinq müqaviləsini vaxtından əvvəl ləğv etmək hüququ vardır:
      1. Lizinq alanın lizinq obyektindən istifadə şəraiti bu müqavilənin şərtlərinə və ya lizinq obyektinin təyinatına uyğun deyilsə;
      2. Lizinq alan lizinq verənin icazəsi olmadan sublizinq həyata keçirirsə;
      3. Lizinq alan lizinq obyektini işlək halda saxlamırsa və bu da onun istehlak keyfiyyətlərini pisləşdirirsə;
      4. Lizinq alan lizinq obyektindən istifadə üçün lizinq ödənişlərini ödəniş müddətləri üzrə ardıcıl olaraq iki dəfədən artıq ödəmirsə.
   2. Lizinq alan pul məbləğlərinin və lizinq obyektinin mübahisəsiz geri alınması ilə bağlı lizinq verənin tələbini aldığı gündən 3 iş günü ərzində lizinq obyektini lizinq verənin tələbində göstərilən yerdə qaytarmağa borcludur. Lizinq obyekti qaytarılarkən onun vəziyyəti haqqında akt tərtib edilir.
   3. Lizinq alan tələbi aldığı gündən 7 iş günü ərzində lizinq obyektini könüllü qaytarmaqdan imtina etdikdə, lizinqverənin hüququ varki, nümayəndələri vasitəsiilə lizinq obyektinin kimdə və harada olmasından asılı olmayaraq lizinq verənə geri qaytarılmasına dair müvafiq icraatı yerinə yetirsin. Bu halda lizinq alanın və lizinq obyektinin istifadəçisi olan digər şəxslərin razılığı tələb olunmur.
7. **Yekun müddəalar**
   1. Bu Müqavilənin icrası ilə bağlı tərəflər arasında əmələ gələn bütün mübahisələr ilk növbədə danışıqlar yolu ilə həll ediləcəkdir. Danışıqlar yolu ilə razılığa gəlmək mümkün olmadıqda mübahisə Azərbaycan Respublikasının müvafiq məhkəməsi vasitəsilə həll ediləcəkdir.
   2. Lizinq alan ünvanının, telefonlarının və sair rekvizitlərinin dəyişdirilməsi haqqında lizinq verənə dərhal yazılı məlumat verməlidir. Belə məlumat verilmədikdə lizinq verənin əvvəlki ünvan və rekvizitlər üzrə göndərdiyi tələblər, bildirişlər, xəbərdarlıqlar və məlumatlar lizinq alana çatdırılmış sayılır.
   3. Bu müqaviləyə edilmiş bütün əlavə və dəyişikliklər bu Müqavilənin bağlanması qaydasında rəsmiləşdirildiyi halda etibarlı sayılır.
   4. Müqavilə eyni hüquqi qüvvəyə malik olan 3 nüsxədə bağlanılır. 1 nüsxə lizinq verəndə, 1 nüsxə lizinq alanda, 1 nüsxə qeydiyyat orqanında saxlanılır.

|  |  |
| --- | --- |
| **Lizinq verən** | **Lizinq alan** |
| **“Pro Lizing Co” MMC**, VÖEN: 1505457631  Ünvan: Bakı ş.,Nərimanov ray, Ə.Əliyev ev 52, mən 1  Telefon: +994772200550  Bankın adı: ASC “Xalq” Bankın Neftçilər filialı  Kod: 503765, VÖEN: 2000296061  HESAB:AZ64HAJCHCRAZN01010096463001 | **[$customer1]** |
| [$sv] |
| [$address] |
| [$phone] |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |